Ο **Αλεξάντρ Αλφόνς**, γεννημένος στις 17 Ιουνίου 1982 στο Παρίσι, είναι Γάλλος ποδοσφαιριστής ο οποίος αγωνίζεται ως επιθετικός για λογαριασμό της Σταντ Μπρεστουά.

Βιογραφία
---------

Παίκτης έχοντας ξεκινήσει από πολύ μικρή ηλικία την ενασχόληση με το ποδόσφαιρο μέσω ερασιτεχνικού σωματείου με έδρα το Σανουά, την **G.A.F.E.P**, ενώ στη συνέχεια την ΚΣΜ Ωμπόν, στην πορεία εντάχθηκε στα τμήματα υποδομής της Σαιν-Λε, η οποία βρισκόταν εντός της ευρύτερης περιοχής του Παρισιού. 

Ο Φιλίπ Ρομιέ του πρότεινε να μετακομίσει στη Σεντάν, ωστόσο ο νεαρός προτίμησε τελικά την Γκρενόμπλ. Δίχως να μπορέσει να αγωνιστεί σε κάποια αναμέτρηση της πρώτης ομάδας, παραχωρήθηκε ως δανεικός για τη σεζόν 2003-2004, στην ελβετική Καρούζ, ώστε οι διοικούντες την Γκρενόμπλ να μπορούν να τον παρακολουθούν καλύτερα. Μετά από τον δανεισμό του αυτόν, έλυσε τη συνεργασία του με την Γκρενόμπλ υπέγραψε συμβόλαιο συνεργασίας με την ΦΚ Λα Σω-ντε-Φον.

Έχοντας πραγματοποιήσει μια πολύ καλή σεζόν (πέτυχε 17 τέρματα), αποκτήθηκε το καλοκαίρι του 2005 από την ΦΚ Ζυρίχη. Τρίτος επιθετικός του συλλόγου πίσω από τους Ράφαελ και Αλχασάν Κεϊτά, κατάφερε σταδιακά να πείσει με τις ικανότητές του και να βρει θέση στην αρχική ενδεκάδα του συλλόγου. Με την ομάδα της Ζυρίχης, κατέκτησε τρεις φορές το ελβετικό πρωτάθλημα (2006, 2007, 2009) και συμμετείχε στο Τσάμπιονς Λιγκ. Η ομάδα του αποκλείστηκε στον δεύτερο προκριματικό γύρο της διοργάνωσης για τη σεζόν 2006-2007 και στον τρίτο προκριματικό την αμέσως επόμενη σεζόν. Αγωνιζόμενη, πλέον, στο Κύπελλο ΟΥΕΦΑ, η Ζυρίχη στη συνέχεια της διοργάνωσης αποκλείστηκε στη φάση των 32. Στη διάρκεια του Τσάμπιονς Λιγκ της σεζόν 2009-2010, η Ζυρίχη κατάφερε να πάρει την πρόκριση για τη φάση των ομίλων της διοργάνωσης. Εκεί, ο Αλφόνς κατάφερε να πετύχει ένα τέρμα στη συντριβή της ομάδας του με σκορ 6-1 από την Μαρσέιγ. 

Στις 24 Ιανουαρίου 2012, εκμεταλλεύτηκε την περίοδο της χειμερινής μεταγραφικής περιόδου για να επιστρέψει στη Γαλλία, υπογράφοντας συμβόλαιο συνεργασίας με την Μπρεστ η οποία έψαχνε αντικαταστάτη για τον Νολάν Ρου, ο οποίος είχε μόλις αποχωρήσει με προορισμό τη Λιλ. Υπέγραψε συμβόλαιο διάρκειας δυόμισι ετών με τον βρετονικό σύλλογο, έναντι ενός ποσού που υπολογίζεται στα 500.000 ευρώ.

Αγωνίστηκε με την Εθνική Γουαδελούπης στη διάρκεια του Gold Cup 2009.

Καριέρα
-------

| Σεζόν | Ομάδα | Χώρα | Πρωτάθλημα | Εθνικά Κύπελλα | Ευρωπαϊκές Διοργανώσεις | Γουαδελούπη |
| --- | --- | --- | --- | --- | --- | --- |
| Κατηγορία | Συμμ | Γκολ | Κάρτες | Συμμ | Γκολ | Τύπος | Συμμ | Γκολ | Συμμ | Γκολ |
| Booked |  |
| **2002 - 2003** | Γκρενόμπλ Φουτ 38 | Γαλλία ! Γαλλία | Λιγκ 2 | 0 | 0 | - | - | - | - | - | - | - | - | - |
| **2003 - 2004** | Ετουάλ Καρούζ (δανεικός) | Ελβετία ! Ελβετία | Τσάλεντζ Λιγκ | 25 | 19 | - | - | - | - | - | - | - | - | - |
| **2004 - 2005** | ΦΚ Λα Σω-ντε-Φον | Ελβετία ! Ελβετία | Τσάλεντζ Λιγκ | 37 | 17 | - | - | - | - | - | - | - | - | - |
| **2005 - 2006** | ΦΚ Ζυρίχη | Ελβετία ! Ελβετία | Σούπερ Λιγκ | 21 | 8 | 2 | 0 | 9 | 6 | - | - | - | - | - |
| **2006 - 2007** | ΦΚ Ζυρίχη | Ελβετία ! Ελβετία | Σούπερ Λιγκ | 21 | 4 | 2 | 0 | - | - | C1 | 2 | 0 | - | - |
| **2007 - 2008** | ΦΚ Ζυρίχη | Ελβετία ! Ελβετία | Σούπερ Λιγκ | 29 | 9 | 3 | 0 | 3 | 1 | C1+C3 | 1+7 | 1+3 | - | - |
| **2008 - 2009** | ΦΚ Ζυρίχη | Ελβετία ! Ελβετία | Σούπερ Λιγκ | 30 | 13 | 5 | 0 | 3 | 0 | C3 | 4 | 0 | 3 | 1 |
| **2009 - 2010** | ΦΚ Ζυρίχη | Ελβετία ! Ελβετία | Σούπερ Λιγκ | 27 | 8 | 7 | 0 | 2 | 3 | C1 | 9 | 1 | - | - |
| **2010 - 2011** | ΦΚ Ζυρίχη | Ελβετία ! Ελβετία | Σούπερ Λιγκ | 26 | 10 | 7 | 0 | 4 | 3 | - | - | - | - | - |
| **2011 - 2012** | ΦΚ Ζυρίχη | Ελβετία ! Ελβετία | Σούπερ Λιγκ | 12 | 3 | 3 | 1 | - | - | C3 | 6 | 1 | - | - |
| Σταντ Μπρεστουά | Γαλλία ! Γαλλία | Λιγκ 1 | 11 | 1 | 0 | 0 | - | - | - | - | - | - | - |
| **2012 - 2013** | Σταντ Μπρεστουά | Γαλλία ! Γαλλία | Λιγκ 1 | 0 | 0 | 0 | 0 | 0 | 0 | 0 | 0 | 0 | 0 | 0 |
|

Έως τις 1 Ιουνίου 2013

Πηγή: LFP (Ligue de Football Professionnel)

Παραπομπές
----------

1. 1 2  Johann Alessandroni (6 Σεπτεμβρίου 2012). «Alexandre Alphonse : "J'ai gagné trois titres au FC Zürich, mais je voulais jouer en Ligue 1"». sharkfoot.fr. Αρχειοθετήθηκε από το πρωτότυπο στις 5 Οκτωβρίου 2013. Ανακτήθηκε στις 4 Οκτωβρίου 2013.
2. ↑  «Alphonse rejoint Brest]». lequipe.fr. 24 Ιανουαρίου 2012. Ανακτήθηκε στις 4 Οκτωβρίου 2013.

Εξωτερικοί σύνδεσμοι
--------------------

* Προφίλ του Αλεξάντρ Αλφόνς στο footballdatabase.eu
* Στατιστικά στο dbFCZ (ΦΚ Ζυρίχη)